ועדת הפנים ואיכות הסביבה, כנסת 17, פרוטוקול מספר 16, 2006-06-19 11:00

גאלב מג'אדלה: בוקר טוב.

גאלב מג'אדלה: אני מתכבד לפתוח את ישיבת ועדת הפנים ואיכות הסביבה.

גאלב מג'אדלה: אנחנו מתבקשים לאשר את תקנות התכנון והבנייה (פרסום הודעה על הפקדת תכנית על גבי שלט לפי סעיף 89א לחוק), התשס"ו-2006.

גאלב מג'אדלה: (הצגת הנוכחים)

גאלב מג'אדלה: אני רואה שמשרד הפנים בא בהרכב מלא.

גאלב מג'אדלה: זה שיפור לעומת השבוע שעבר.

אדוני היושב-ראש, זה תלוי אם הם בעלי עניין או לא.

במקרה זה הם בעלי עניין אז כדאי להם לבוא.

גאלב מג'אדלה: האם מישהו רוצה להעיר דבר מה בטרם נתחיל לקרוא את התקנות?

גאלב מג'אדלה: בבקשה.

אדוני היושב-ראש, בדברי ההסבר נאמר כי "הודעה ...

תפורסם או תימסר לבעלים ולמחזיקים במגרשים הגובלים בתחום התכנית".

אני שואל על המסירה לבעלים.

הכוונה למסור בכתב הודעה לכל בעלי הנכסים שנמצאים בסביבה?

בדרך כלל הודעות כאלה מפרסמים בעיתונות ובזה תם ונשלם.

יחזקאל לביא: חבר הכנסת אזולאי, אתה מסוגל לקרוא מודעות כאלה בעיתונות?

האם הכוונה, מעבר לפרסום, למסור גם הודעה אישית לכל אחד מן הבעלים והמחזיקים?

ואם גרים שם 3,000 דיירים הכוונה שכל אחד יקבל הודעה כזאת?

בסעיף הבא נכתב בדברי ההסבר: "...

מחויב מגיש הבקשה להקלה למסור הודעה בין היתר לכל הבעלים והמחזיקים בנכסים גובלים".

כלומר, החובה מוטלת על מגיש הבקשה.

אם מגיש הבקשה במקרה דנן הוא קבלן רציני שמתכוון להקים שם פרויקט גדול – בסדר, אני לא מרחם עליו, אני סומך עליו שימצא דרך לכסות את ההוצאה.

אבל אם מדובר על אדם פרטי שמתכוון לבנות שם פרויקט, כל הסביבה צריכה לקבל הודעה אישית ממנו?

רבותי, גם כך ההוצאה הכספית על פרסום לא קטנה.

מאיר ברקן: אני מבקש לחזק את דבריו של חבר הכנסת אזולאי.

מאיר ברקן: בתוכנית על שטח שאינו עולה על 3,000 מטר מרובע בדרך כלל אין מדובר על קבלן גדול או על חברה קבלנית גדולה, אלא על קבלנים קטנים, אז על אחת וכמה הנטל אכן גדול.

מאיר ברקן: אם מסביב יש בנייני מגורים רבי-קומות אז הכמויות גדולות באמת, ואם תכפיל את זה במשלוח מספר המכתבים הרשומים הנדרש תגיע לסכומים גבוהים מאוד, של עשרות אלפי שקלים לפעמים.

גאלב מג'אדלה: הבעיה איננה רק סכום הכסף, אלא הלוגיסטיקה.

מי ייתן לו את הכתובות?

מה ייעשה אותו קבלן?

מאיר ברקן: ולך תוכיח אחר-כך.

גאלב מג'אדלה: הבעיה העיקרית, הרבה יותר מאשר העלות של אלפי שקלים, היא הלוגיסטיקה.

דוד פילזר: אם יתאפשר לנו להציג את התקנות ואת הרקע לתקנות נוכל לענות על חלק מן השאלות.

גאלב מג'אדלה: קודם כול נענה על השאלות ששאל כבוד חבר הכנסת.

גאלב מג'אדלה: אם היית מבקש לסדר הדיון שאאפשר קודם כול לקרוא את התקנות ואחר-כך לענות על השאלות ולהתייחס הייתי מקבל את בקשתך בכבוד, אבל אם חבר הכנסת כבר הציג שאלה אני מציע שניתן לו את הכבוד הראוי ונענה לו, ואחר-כך נתחיל בקריאת התקנות.

דוד פילזר: לא היתה שום כוונה להתחמק מן השאלה.

גאלב מג'אדלה: אני כבר מבחין שאתה רוצה לענות על השאלה.

דוד פילזר: קצת רקע לתקנות יעזור להבנה.

דוד פילזר: בשנת 2002 הכנסת חוקקה את תיקון מספר 63 לחוק התכנון והבנייה, שעניינו שיפור יִידוּע הציבור על ענייני תכנון ובנייה.

דוד פילזר: התיקון קבע חובת הצבת שלט, או הצבת הודעה על שלט על דבר הפקדת תוכנית, כדי לשפר את מצב הציבור, שיידעו על תוכנית או על עבודות בנייה שעומדות להיות בקרבת מקום או שישפיעו עליהם.

דוד פילזר: בשנת 2004 הגשנו תקנות, שאושרו כאן בוועדה, בעניין הצבת שלטים.

דוד פילזר: היו התלבטויות, מפני שהשר דאז אברהם פורז חשש מריבוי שלטים, אבל הגענו להצעה שנתקבלה כאן בוועדה.

דוד פילזר: לפני כשנה הכנסת חוקקה תיקון לתיקון, שהוא תיקון מספר 73 לחוק התכנון והבנייה.

גאלב מג'אדלה: הכנסת עשתה את זה ביוזמה פרטית או ביוזמת משרד הפנים?

אבי פורטן: ביוזמה פרטית.

אבי פורטן: בהתחלה משרד הפנים לא תמך בה ואחר-כך הצטרף.

יחזקאל לביא: הצטרף, והציע תיקונים.

עידו בן-יצחק: זאת היתה הצעת חוק של חברי הכנסת רשף חן וחמי דורון.

דוד פילזר: אותה הצעה אמרה: בואו נדאג לכך שבתוכניות קטנות יחסית, עד 3,000 מטר מרובע, השלט יהיה נצפה מהמגרשים הגובלים, או אופציה אחרת, שבמקום השלט הנצפה – וזה יכול להיות מספר שלטים לצורך העניין – תהיה אפשרות למסירת הודעות אישיות.

דוד פילזר: או זה, או זה.

גאלב מג'אדלה: אם לא נשתכנע שסביר להניח שהמידע יגיע לכל אחד במסירה אישית נעבור לאופציה השנייה של שלט?

דוד פילזר: ההחלטה נמצאת בידי היזם.

דוד פילזר: הוא יכול לעשות או את זה או את זה, מה שנוח לו יותר.

דוד פילזר: המטרה שהדבר אכן יפורסם ויהיה ידוע לכולם.

דוד פילזר: לפעמים הכי קל, אם אין הרבה אנשים בבתים הגובלים, למסור הודעות אישיות, אבל לפעמים זה לא פשוט כי לא תמיד הבעלים או המחזיקים נמצאים במקום או אפשר להגיע עליהם ולוודא שההודעה מגיעה אליהם.

דוד פילזר: היום אנחנו באים עם הצעה איך ליישם את הדבר.

דוד פילזר: נוצר מצב שבבקשה להקלה חייבנו הודעות אישיות, ואילו כאן, לעניין הפקדת תוכנית, לא חייבנו, אפשרנו רק הצבת שלט.

דוד פילזר: התיקון השני בא לענות על כך.

שלא יבינו אותי לא נכון.

אני סבור שחשוב שכל הדיירים סביב המגרש יידעו.

בסך הכול זה הנכס שלהם וחשוב שיידעו מה הולכים לבנות מסביבם.

יש לי בעיה עם המנגנון שמחייב אדם להפיץ הודעה לכל הבעלים והמחזיקים.

שלט זה מצוין מכל צד שתרצו, אין לי בעיה עם זה.

אבל יש בעיה עם הפצת מכתב שיגיע לכל הדיירים בסביבה.

לפעמים מדובר על מאות, אם לא אלפי דיירים בסביבה.

האם הקבלן המבצע הוא שצריך למסור מכתב מעין זה, או הרשות המקומית?

לדעתי, אם אנחנו רוצים להיות יעילים, מי שצריך ליידע את הדיירים זה הרשות המקומית, שצריכה להיות אחראית על המנגנון הזה, ולא היזם.

יחזקאל לביא: חבר הכנסת אזולאי, בהצעה שלך יש פלוסים ויש מינוסים.

יחזקאל לביא: המינוס הוא מה יקרה כאשר הרשות המקומית תבקש להעלות את האגרות כדי לכסות את ההוצאות.

היא מקבלת כסף עבור זה.

אתה יודע כמה כסף גובים באגרות?

אתה יודע כמה כסף משלם כל מי שמבקש לבנות.

יחזקאל לביא: חלק גדול מהכסף הזה הולך להפעלת מכניזם התכנון והבנייה כולו ברשות המקומית.

יחזקאל לביא: על-ידי כך אתה גורע ממנה, מהכספים שיש בידה, והם בדרך כלל מצומצמים.

יחזקאל לביא: זה נושא אחד.

יחזקאל לביא: נושא שני, לגבי הצבת השלטים – במקומות מסוימים הצבת השלט איננה מספקת.

יחזקאל לביא: אם יש לך מכניזם טוב יותר, תעלה אותו.

יחזקאל לביא: עם כל הכבוד, כמי שבזמנו חיבר חוזרי מנכ"ל משרד הפנים בנושא הזה אני יודע עד כמה הנושא הזה בלתי פתיר.

אני לא יכול לסמוך על היזם שידאג להעביר הודעות ל-2,000 דיירים שמתגוררים בסביבה.

עם כל הכבוד, הוא לא מסוגל לבצע.

שרה מרום שלו: למה 2,000?

לעתים אפילו יותר מזה.

יושב כאן חבר הכנסת מרגי מבאר-שבע.

הוא מכיר מתחם מסוים בבאר-שבע שמסביבו בניינים רבי-קומות, כאשר בכל בניין כזה גרים מאות אנשים.

יעקב מרגי: באר-שבע ידועה כשטחים ריקים, אך אין זה כך.

יצחק אהרונוביץ': אפשר לתלות מודעה בלוח המודעות בכניסה לכל אחד מהבתים.

זאת ההצעה שלך, אבל לא כך קובע החוק.

כאן מדברים על דואר רשום.

עידו בן-יצחק: חבר הכנסת אזולאי, זה בדיוק מה שהחוק אומר.

עידו בן-יצחק: תקרא את סעיף 5א.

כתוב: "מחויב מגיש הבקשה למסור הודעה לכל הבעלים והמחזיקים בנכסים גובלים", ואחר-כך כתוב שהוא צריך לקבל אישור: "הוכיח מגיש התכנית למוסד התכנון כי מסר לבעלים ולמחזיקים במגרשים ...

הודעה".

אבי פורטן: אני רוצה להתחיל דווקא מהחוק, מן הסעיף המסמיך שמכוחו מציע שר הפנים את התקנות הללו.

אבי פורטן: כמובן וכידוע הוא כפוף לחובה שבחוק.

אבי פורטן: הסעיף מכוחו מוצעות התקנות הוא סעיף 89א רבתי סעיף קטן (ד), הסעיף שהתווסף בתיקון 73 בתשס"ה.

אבי פורטן: הסעיף קובע כדלקמן: "נוסף על הוראות סעיף זה" – כלומר ההוראות שמחייבות הצבת שלט בתחום התוכנית – "הודעה על הפקדת תוכנית כאמור החלה על שטח שאינו עולה על 3,000 מטר" – כלומר אם זה מה שמכונה בסלנג תב"ע נקודתית, תוכנית על שטח קטן – "תפורסם או תימסר לבעלים ולמחזיקים במגרשים הגובלים בתחום התוכנית על חשבון מגיש התוכנית בדרך שיקבע שר הפנים, באישור ועדת הפנים ואיכות הסביבה של הכנסת".

אבי פורטן: זה הסעיף המסמיך.

אבי פורטן: אנחנו רואים כאן כמה מרכיבים.

אבי פורטן: קודם כול, זה חל על תוכניות החלות על שטח של 3,000 מטר מרובע או פחות; הידיעה צריכה להגיע לבעלים ולמחזיקים; זה צריך להישלח על חשבון מגיש התוכנית; ושר הפנים צריך להציע את הדרך, באישור הוועדה הנכבדה.

גאלב מג'אדלה: אז המועצה המקומית לגמרי יוצאת מן העניין.

אבי פורטן: היא לא יוצאת.

אבי פורטן: זו המסגרת שהמחוקק קבע לנו, ובמסגרת זו אנחנו מציעים את התקנות.

אבי פורטן: מה מציעות התקנות?

אבי פורטן: כפי שנאמר, יש היום כבר תקנות תקפות, תקנות התכנון והבנייה (פרסום הודעה על הפקדת תכנית על גבי שלט), שעודכנו מכוח התקנון המקורי.

אבי פורטן: התקנות האלה קובעות איך בדיוק מכינים את השלט, באיזה גודל ובאיזו צורה.

אבי פורטן: בזה אנחנו לא נוגעים.

אבי פורטן: אנחנו בעצם מוסיפים רק הוראה ספציפית לסוגייה של מגרשים גובלים.

אבי פורטן: אנחנו הולכים בדיוק בכיוון שהציג חבר הכנסת אזולאי ומהטעמים שהוא הציג.

אבי פורטן: גם אנחנו חוששים שיהיו הרבה מאוד בעלים ומחזיקים, שלא כולם נמצאים, שחלקם אולי בחוץ-לארץ, חלקם אולי משכירים את דירותיהם וחלק מהדירות ריקות.

אבי פורטן: ידוע שפעולה של מסירה אישית עשויה להיות קשה ומסובכת כאשר יש הרבה מאוד דיירים כי תמיד יכול לבוא מישהו ולהגיד: לא קיבלתי, זה לא אני, לא לקחתי את הדואר הרשום וכולי.

אבי פורטן: ובכל זאת המחוקק חייב אותנו להביא לידיעת האנשים הללו שיש תוכנית.

אבי פורטן: אנחנו אומרים שהפתרון הראשון, דרך המלך, זה הצבת שלט.

על כך אין ויכוח.

אבי פורטן: כך קובעת תקנה 5א(א)(1), קודם כול שיהיה שלט.

אבי פורטן: (מדגימים על פיסת נייר)

מאיר ברקן: זה מגרש של 3,000 מטר, התוכנית המצומצמת עליה אנחנו דנים.

אבי פורטן: זו החלקה שיש בה תוכנית, ואני מחויב על-פי החוק המקורי לשים שלט בחזית החלקה.

אבי פורטן: בהנחה שהשלט נִצְפֶה מי שייכנס לחלקה הגובלת מימין או משמאל יראה אותו ואז לא יידרשו להציב שלט נוסף, אין טעם להכין עוד שלטים שסתם יכערו את הנוף וישיגו אותה מטרה.

אבי פורטן: כך קובעת התקנה הראשונה, שאם רואים את השלט לא צריך להציב שלט נוסף כל עוד השלט נצפה.

אבי פורטן: גם החלקות האחוריות גובלות בתוכנית וניתן להציב שלט בחלקה הגובלת מאחור.

אבי פורטן: בהנחה שהשלט הזה נצפה מהחלקות הסמוכות אז גם כאן לא צריך שלטים נוספים, מספיק שלט אחד שכל החלקות יכולות לראותו.

אבי פורטן: כך קובעת התקנה.

יצחק אהרונוביץ': מה אתה חוסך כאן, עוד שני שלטים?

אבי פורטן: החשש שהתעורר, אם יהיו 3-4 חלקות בטור שכולן גובלות, שהרבה שלטים פשוט יכערו את האזור.

יצחק אהרונוביץ': מה גודל השלט?

קריאה: 75 סנטימטר על 100 סנטימטר.

אבי פורטן: הרציונל של התקנה, שמכל כניסה לכל חלקה חייבים להיות מסוגלים לראות שלט.

אבי פורטן: אם זה לא מתאפשר, ואם החלקה הגובלת לא מסכימה שיציבו שם שלט, ונניח שלא ניתן להציב שלט ברחוב בשל תנאים פיזיים כאלה או אחרים אז יכול היזם לבחור באופציה החלופית, על-ידי המצאה אישית של הודעות.

אבל למה היזם?

זאת השאלה.

אתה יכול לסמוך שהיזם יעשה את זה?

איך אתה יכול לסמוך עליו?

אבי פורטן: חבר הכנסת אזולאי, אגיד לך איך המנגנון פועל כאן.

אבי פורטן: לא כל-כך פשוט להציב שלט.

אבי פורטן: על-פי החוק השלט חייב להיות מוצב בכל תקופת ההפקדה, במשך חודשיים ימים תמימים, ואנחנו יודעים שלא אחת שכנים שמתנגדים לתוכנית עוקרים את השלט ואז אומרים: לא היה שלט, תתחילו הכול מהתחלה.

אבי פורטן: גם זאת בעיה.

אבי פורטן: אם החלקה נמצאת למשל בבעלות של אדם אחד או שניים או שלושה יתכן שהיזם יגיד: עדיף לי להמציא הודעות אישיות ואז הראש שלי יהיה שקט, לא אצטרך לשלוח מדי יום שומר לראות שהשלט עומד במקום.

אבי פורטן: אנחנו נותנים את שתי האופציות, לא מחייבים לבחור בדרך האחת או בדרך השנייה.

אבי פורטן: לגבי המנגנון, יש מנגנון בתקנות הראשיות, שהאדם שהציב את השלט צריך לצלם ולהביא לוועדה המקומית או לוועדה המחוזית – מי שהפקידה את התוכנית – את צילום השלט עם תצהיר, להגיד: הנה הצבתי, זה השלט.

יעקב מרגי: הוא יהיה חייב להביא צילום של השלט לפני האישור?

אבי פורטן: כן.

אם מדובר על דייר אחד או שני דיירים, אין לנו בעיה.

הבעיה נוצרת אם מדובר על מאות דיירים.

שרה מרום שלו: לדעתי משלוח הודעות רצוי מאוד.

שרה מרום שלו: כאשר באים לבנות בית משותף אנחנו יודעים היטב עד כמה זה מפריע לכל הסביבה, לבתים המשותפים שמסביב – הרעש, הלכלוך, הכול מפריע.

שרה מרום שלו: אבל אנחנו בוודאי לא יכולים לעצור את הבנייה, על כך אין ויכוח.

שרה מרום שלו: יחד עם זה, לעתים אנשים עשויים לא להיות בבית ולא יידעו שמתכוונים לבנות אם לא ישלחו להם הודעות אישיות.

שרה מרום שלו: הקבלן צריך לקחת בחשבון שהוא צריך לעשות את זה ולכלול את זה בהוצאות הפרסום שלו.

שרה מרום שלו: זה לא יכול להיות מאות הודעות.

שרה מרום שלו: יש בסך הכול 4 בתים מסביב לחלקה הזאת, וגם אם בכל בית יש 30 דירות אין לו צורך לשלוח הרבה מאוד הודעות.

שרה מרום שלו: אם יישלחו הודעות אישיות כולם יהיו מרוצים – גם שלחנו את ההודעות, גם קיבלו אותן.

שרה מרום שלו: ברור שיהיו מתלוננים כי כאשר בונים על-ידך בית משותף זה באמת מפריע, אבל אי אפשר לעצור את זה.

שרה מרום שלו: לפחות תנו לדיירים בסביבה הרגשה טובה שהודיעו להם.

אהוד ענבר: בהתייחס לדבריו של חבר הכנסת – אין אפשרות היום להטיל עוד מעמסה על הרשויות המקומיות או על ועדות התכנון.

אהוד ענבר: כוח האדם בוועדות כה מצומצם, העומס כה גדול – זה פשוט מטלה שהציבור לא יוכל לעמוד בה.

אל תנסה לשכנע אותי.

אני יודע בדיוק את מצב השלטון המקומי.

האמן לי, לא פעם אני יושב כאן ומגן על הרשויות המקומיות.

אבל במקרה דנן אני חושש מאוד להטיל את זה על היזמים.

אני פשוט רוצה שההודעה תגיע לבעלי הנכסים שמסביב.

אהוד ענבר: הרי מגישים רשימות עם העתקי ההודעות האישיות.

אני לא סומך על היזם.

גאלב מג'אדלה: מר ענבר, אני יכול להעיד, כאשר השלטון המקומי כולו היה בוועידה באוניברסיטה במשך יומיים והתקיימו כאן דיונים חבר הכנסת אזולאי דאג לייצג אתכם ולהגן עליכם.

יעקב מרגי: אני רוצה לשאול, לא לקבוע.

יעקב מרגי: אני יודע שכאשר מגישים תוכנית היזם חייב לפרסם את עצם ההגשה.

יעקב מרגי: מאז ומתמיד זה נפל לא על הרשות המקומית אלא על מגיש התוכנית, והודעת היזם צורפה אל התיק.

יעקב מרגי: אם יהיו מנגנוני אזהרה, הוכחת קבלת ההודעה בידי כל הדיירים תצורף לתיק וזה יהיה חלק בלתי נפרד מהליך האישור, זה עשוי להפיג את החשש שהעלה חבר הכנסת אזולאי.

יעקב מרגי: מה נפשך, מה ההבדל בין פרסום בעיתון ובין שליחת הודעות אישיות?

פרסום בכל מקרה יש, ושלט יש.

אני בעד שכל אחד מהדיירים יידע.

השאלה רק מי מבצע את זה.

יעקב מרגי: תמיד ביצע את זה היזם.

יעקב מרגי: גם את הפרסום עשה היזם.

יעקב מרגי: אם זה יהיה חלק מהחובות של המגיש לפני קבלת אישור התוכנית זה יפתור את הבעיה.

יצחק אהרונוביץ': נראה לי שאנחנו מוציאים כאן הרבה אנרגיות על שורה וחצי.

יצחק אהרונוביץ': אין ספק שזה חשוב.

יצחק אהרונוביץ': אני מבין שעל השילוט אין כאן מחלוקת, כולם מסכימים וזה ברור.

יצחק אהרונוביץ': לגבי המסירה, אם החובה תחול על הקבלן או על הרשות – אותי זה לא כל-כך מעניין.

יצחק אהרונוביץ': את מי צריך לחייב?

יצחק אהרונוביץ': אם תשאלו את דעתי האישית – את היזם שמקדם את התוכנית.

יצחק אהרונוביץ': שיבוא היזם וידאג לכל הפרוצדורות.

יצחק אהרונוביץ': כאדם שגר בתוך רשות – אני לא כל-כך סומך על הרשות, למען ההגינות אני אומר את זה.

יצחק אהרונוביץ': אני יודע שליזם יש עניין, ואם לא – אוכל להוציא לו צו בית-משפט, אז הוא ידאג לפעול על-פי התקנה.

יצחק אהרונוביץ': לא צריך גם מסירה אישית עם חתימה, די לשים את זה בתיבת הדואר של הדיירים, ולדעתי די אפילו לשים הודעה או שלט בכניסה לבניין, בלוח המודעות, בפרט אם זה בית רב-קומות, ולשים עלון בכל תיבת דואר כדי להיות בטוחים.

יצחק אהרונוביץ': אם אדם יגיד שלא קיבל יוכל היזם להראות שהנה כל האחרים קיבלו, שאותו אדם יילך לבית-המשפט ויוכיח כיצד כל השכנים קיבלו פרט לו.

עמרי גלבאום: מדובר בתקנה מאוד-מאוד רצינית וחשובה מפני שהיא קובעת שחייבים לפרסם לפני הוצאת היתר.

עמרי גלבאום: אחד התנאים לקבלת היתר שאנו מבצעים פרוצדורה מסוימת בצורה מסוימת.

עמרי גלבאום: אי מילוי התנאי הזה, ראשית, הוא עבירה פלילית, ושנית, יכול לבוא מישהו ולתבוע ביטול היתר בנייה מכיוון שמשהו בפרוצדורה של הצבת השלטים לא היה תקין.

גאלב מג'אדלה: על מה למשל יוכלו לתבוע?

עמרי גלבאום: נניח שיזם תלה שלט במגרש שכן, כפי שנקבע כאן, אולם מישהו תלש את השלט.

עמרי גלבאום: באותו יום עבר עורך-הדין של השכן וצילם שאין שלט.

עמרי גלבאום: אחרי שהוצאת היתר בנייה הוא יגיש תביעה ויביא לשופט דוגמה שהשלט איננו והשופט יבטל את היתר הבנייה.

מאיר ברקן: יבטל את היתר הבנייה כי היה פגם בתהליך אישור התוכנית.

גאלב מג'אדלה: היזם תלה את השלט בבוקר ובערב מישהו עקר אותו.

גאלב מג'אדלה: מה אדוני מציע?

עמרי גלבאום: קודם כול, אני מציע שהשלטים יהיו בתוך המגרש של מי שמגיש את התוכנית ולא יהיו במגרשים של שכנים.

עמרי גלבאום: אפשר לדרוש שחזית השלט תופנה אל כל מגרש גובל, אבל לא לאפשר מצב שמישהו ייכנס כל פעם אל תוך המגרש ויוריד את השלטים.

עמרי גלבאום: דבר שני, לא יכולים לדרוש לשים שלט על המדרכות.

עמרי גלבאום: מבחינת החוק בכלל לא יתנו לך לשים שלטים כאלה ויורידו אותם, ומישהו עלול להיתקל בשלט כזה.

עמרי גלבאום: הפרוצדורה כאן לגבי השילוט צריכה להיות לפחות הרע במיעוטו, לראות איך אפשר להתמודד עם זה.

עמרי גלבאום: אם אנחנו חייבים ליידע את כל יתר השכנים אז יציבו שלטים על המגרש המדובר, אחד לכיוון הרחוב ואחד לכיוון כל מגרש גובל.

מגלי והבה: או שלט חשמלי מסתובב.

עמרי גלבאום: זאת בעיה גדולה מאוד.

עמרי גלבאום: אני רוצה להזכיר לנוכחים שלפני כשנה נכנסה לתוקף תקנה חדשה על הצבת השלט בחזית הבניין.

מגלי והבה: זה לא חוק אלא תקנה.

מגלי והבה: אדוני היושב-ראש, הגשתי הצעת חוק בנושא שילוט והודעה לאנשים, אך ועדת השרים לענייני חקיקה דחתה אותה על הסף, ועכשיו מביאים תקנות.

מאיר ברקן: לשון התקנה לא ברורה.

מאיר ברקן: בתקנה 5א(א) נכתב: "...

מאיר ברקן: בצורה ובתוכן הקבועים בתקנה 5, בחזית כל מגרש הגובל בתחום התכנית".

מאיר ברקן: משמעות הדבר, כפי שציין חברי, שאני אמור להציב את השלט שלי בתוך תחום קניינו של גורם אחר.

מאיר ברקן: לא יתכן שאכנס לשטח של שכן, אציב שם שלט ואחר-כך אצא נקי בטענה שמשרד המשפטים נתן לי לגיטימציה להיכנס לקניינו של אדם אחר.

מאיר ברקן: באותה מידה אינני יכול להציב את השלט ברשות הרבים, על סף המדרכה או על הכביש או בכל מקום ציבורי אחר.

מאיר ברקן: הערה שנייה, אינני מבין מדוע אני צריך ליידע את המחזיקים בנכסים, להם אין שום פגיעה אישית או קניינית בזכויות בשל אותה תוכנית.

מאיר ברקן: מי שעשוי להיפגע זה רק בעלים של נכסים הגובלים באותו מגרש.

דוד פילזר: ראשית, אנחנו מדברים על חובה לפרסום הודעה על הפקדת תוכנית, לא על הבקשה להיתר בנייה, ואז מדובר בזכות הציבור, או מי שנפגע מהתוכנית, להתנגד.

דוד פילזר: דבר שני, החוק קובע שההודעה תימסר לבעלים ולמחזיקים.

דוד פילזר: לא אנחנו קבענו כך בתקנות.

דוד פילזר: שר הפנים יכול להתקין תקנות אך ורק על בסיס מה שנקבע בחוק.

דוד פילזר: כפי שאמרתי בתחילת הדיון, היו שני תיקוני חוק, הראשון ב-2002 והשני ב-2004, ושר הפנים בא במקרה זה ליישם את החוק.

גאלב מג'אדלה: מה לגבי הצבת שלטים בשטח של השכן?

דוד פילזר: לא תמיד זה יהיה המצב.

דוד פילזר: במקרים רבים אפשר להציב את השלט במגרש של היזם.

דוד פילזר: הכוונה שהשלט יהיה נצפה מהכניסות לבתים במגרשים הגובלים.

דוד פילזר: לפעמים גם המגרש הסמוך יכול להיות של היזם, או של מישהו שנמצא בקשר אתו או שיאפשר לו.

יעקב מרגי: ואם הוא לא מאפשר לו להציב שלט?

דוד פילזר: אם לא, זה יכול להיות בלוח מודעות ציבורי או אחר.

דוד פילזר: ואם זה לא מתאפשר אז הוא יכול לשלוח הודעות אישיות.

אבי פורטן: חששנו שההצעה של התאחדות הקבלנים לא תתן פתרון די טוב כי יש סיכוי שאדם שנכנס מדי יום למגרש שלו בחלקה הגובלת לא יראה את השלט המוצב בעורף החלקה הסמוכה.

אבי פורטן: נקודת המוצא שלנו, שהשלט צריך להיות נצפה מהכניסה לחלקה שלך.

אבי פורטן: יתכן שהשלט יהיה בחלקה שלי, יתכן שיהיה בחלקה השכנה, אבל כאשר אני נכנס הביתה אני צריך לראות שיש שלט ואם זה מעניין אותי ללכת ולראות מה כתוב.

אבי פורטן: זה הרציונל.

יעקב מרגי: הרציונל שהוא ייכנס לחלקה הפרטית שלך ויציב בה שלט?

יעקב מרגי: המגרש שלי גובל בתוכנית אך החזית נמצאת מהצד השני.

יעקב מרגי: אתה אומר למגיש התוכנית להציב שלט מול חזית הבניין שלי.

יעקב מרגי: אני לא רוצה שתכער את השטח הפרטי שלי.

אבי פורטן: אני חוזר על תשובתו של מר פילזר.

אבי פורטן: אנחנו אומרים ליזם להציב בחזית את השלט.

יעקב מרגי: למה מלכתחילה אתה הולך למצב בעייתי?

אבי פורטן: בחזית יש תמיד רחוב.

אבי פורטן: הוא יוכל להציב את השלט ברחוב, או לחילופין, אם אין אפשרות כזו, ימסור הודעה אישית.

אבי פורטן: לעומת זה, על-פי ההצעה הנגדית הוא יציב כאן שלט.

אבי פורטן: אם כאן הבניין וכאן הכניסה לבניין, הסיכוי שאדם יסתובב בחצר ויראה במקרה את השלט מאחור נמוך.

עמרי גלבאום: אבל יש לו חלונות אחורה, הרי אין שם חומה.

גאלב מג'אדלה: אני מבקש לקרוא את התקנות.

אבי פורטן: תקנות התכנון והבניה (פרסום הודעה על הפקדת תכנית על גבי שלט לפי סעיף 89א לחוק), (תיקון), התשס"ו-2006 "בתוקף סמכותי לפי סעיפים 89א ו-265 לחוק התכנון והבניה, התשכ"ה-1965, לאחר התייעצות עם המועצה הארצית לתכנון ולבניה, ובאישור ועדת הפנים ואיכות הסביבה של הכנסת, אני מתקין תקנות אלה:

אבי פורטן: תקנה 1 – הוספת תקנה 5א

אבי פורטן: "5א.

אבי פורטן: תכנית ששטחה עד 3,000 מ"ר

אבי פורטן: (1) אם השלט שהוצב לפי תקנה 4 נראה מהכניסה למגרש הגובל; (2) אם שלט שהוצב לפי תקנה זו במגרש גובל אחר, נראה מהכניסה למגרש הגובל.

אבי פורטן: (ב) מגיש תכנית יהיה פטור מהצבת שלט כאמור בתקנת משנה (א) אם נמסרה, עובר לפרסום הודעת ההפקדה בעיתונים, הודעה בנוסח הקבוע בתקנה 5(ב) לכל הבעלים והמחזיקים במגרשים הגובלים בתחום התכנית; הודעה כאמור תימסר ביד או תישלח בדואר רשום על-ידי הועדה המקומית לפי מענם הידוע של הבעלים והמחזיקים, על חשבון מגיש התכנית".

אבי פורטן: " הוראת המעבר קבועה גם כן בחוק ואין כאן שיקול דעת.

אבי פורטן: תקנה 2 – תחולה

עמרי גלבאום: יש לי הצעה לתיקונים.

גאלב מג'אדלה: אין כאן מקום להצעות.

גאלב מג'אדלה: צריך לאשר את התקנות.

גאלב מג'אדלה: יכולתם בשלב מוקדם יותר לבקש להציע הצעות.

גאלב מג'אדלה: מי בעד אישור התקנות?

גאלב מג'אדלה: מי נגד?

גאלב מג'אדלה: מי נמנע?

גאלב מג'אדלה: בעד תקנות התכנון והבנייה (פרסום הודעה על הפקדת תכנית על גבי שלט לפי סעיף 89א לחוק), התשס"ו-2006– רוב נגד – אין נמנעים – אין התקנות נתקבלו.

גאלב מג'אדלה: התקנות אושרו ברוב מוחלט, ללא מתנגדים וללא נמנעים.

גאלב מג'אדלה: אתם יכולים עכשיו להציע כל מה שתרצו אבל אני לא רוצה שתתעייפו ותוציאו אנרגיה לחינם.

גאלב מג'אדלה: התקנות נמצאות כאן בפנינו.

גאלב מג'אדלה: הייתם יכולים להציע תיקונים קודם לכן, לפני שהביאו את התקנות בפנינו.

גאלב מג'אדלה: תודה רבה.

גאלב מג'אדלה: הישיבה נעולה.